**Trygge og inkluderende møter**

**Formål:** Formålet med dette kurset er å gi en innføring i temaet Trygge møter. Kurset handler om hvordan man kan skape en trygg og inkluderende atmosfære i organisasjonen. Gjennom kurset kan deltakerne bli mer bevisste på lederens rolle som den trygge voksne, og på hvordan man skaper et trygt miljø for sine medlemmer, og spesielt for barn og ungdommer; et miljø som er fritt for mobbing, trakassering og overgrep, der alle blir sett og verdsatt. Et annet viktig tema er forebygging av overgrep, og hva man gjør når man mistenker at noen kan være utsatt for overgrep, enten i speidersammenheng eller utenfor organisasjonen.

**Tidsbruk**: 6-8 t

**Målgruppe:** Rovere og ledere

**Rammer for kurset:**

Ute eller inne, på et rolig sted med muligheter for deltakere til å trekke seg unna for gruppediskusjoner.

Kursholder må gjennom selve gjennomføringen av kurset synliggjøre inkluderende holdning ved å legge opp til mest mulig gruppearbeid og la alle få komme med sine tanker. Noen av temaene kan berøre deltakerne på en mer personlig plan, gjøre dem følelsesmessig sårbare. Det er viktig å gi rom for dette samtidig som man unngår å fokusere på dette.

En tillitsøvelse eller en annen “isbryter” ved starten av kurset kan løse opp stemningen og gjøre det enklere for deltakerne å dele sine tanker.

Det er en fordel hvis man får snakket gjennom noen caser i løpet av kurset. Bruk gjerne hjelpemidler som video, lyd og bilder for å hjelpe deltakerne å leve seg inn i scenarioene.

**Gjennomføring**

|  |  |  |  |
| --- | --- | --- | --- |
| Hva | Hvorfor | Hvordan | Kommentarer |
| Åpning35 min | Introdusere kursets mål og avdekke deltakernes forventninger. Bli kjent og forberede deltakerne på kursets tema. | Lese tekst fra “Foreldre og barn”:Ser du ikke at jeg har det vondt?Presentere kursets mål.En runde med deltakernes forventninger.Gå sammen to og to og tegn hverandre uten å se på arket og med venstre hånd.Bli kjent med din tegnepartner - nevn en ting som gjør deg glad, som du trenger for å ha det godt.Dele inn i grupper og diskutere kort hva som er viktig for at et menneske skal ha det godt. Er det forskjell på voksne og barn? Lag en liste.La gruppene så velge blant lista tre ord som er de viktigste forutsetninger for å ha det godt, og lage en setning ut av dem.Setningene presenteres og begrunnes med påfølgende diskusjon. Er trygghet med i setningene? Hvorfor/ hvorfor ikke?  | Vedlegg 6: Tekster fra Foreldre og barnArk og blyanterEventuelt:Post-it og A3-ark til listaEller bruke egne notatbøkerEksempler på ord: mat, vann, søvn, hvile, hobby, familie, kjærlighet, vennskap, respekt, hjem, jobb, helse, nærhet, utfordringer, musikk, humor, natur, fysisk aktivitet. |
| Lederrollen60 min | Etablere en felles forståelse av hva det vil si å være speiderleder med tanke på mellommenne-skelige relasjoner. | Trekantlek – budskap: hvordan alt henger sammen og vi påvirker hverandre. Alle beveger seg på gulvet samtidig som alle passer på å hele tiden holde lik avstand til to personer i gruppa de har valgt ut for seg selv (uten å avsløre).Postløype til individuell refleksjon rundt egne erfaringer som leder: Deltakerne skriver ned det de kommer på mens de går løypa.Intervjue hverandre to og to: Hva har jeg lykkes med som leder/forbilde?Diskusjon (i-g-p):* Din forståelse av lederrollen.
* Hva gjør du for å være et godt forbilde og den trygge voksne?

Reflektere rundt aldersgruppenes utviklingstrekk og hvordan dette påvirker lederrollen.  | Vedlegg 9: PostløypeVedlegg 7: Lederveiledningen om speiderprogrammet. |
| Pause 15 min |
| En inklude-rende orga-nisasjon1 t 30 min | Finne ut hvor god takhøyde vi har og ønsker å ha i speideren, og hvordan vi kan forebygge uønskede situasjoner og håndtere sensitive tilfeller. | Lese tekst fra “Foreldre og barn”:Læreren så meg Diskusjon (i-g-p):* Hvor flinke er vi som ledere til å “se” alle?

Øvelse: Leke en lek hvor noen går ut – fryse leken og reflektere over dette eksempelet på utilsiktet ekskludering. Hvordan kan leken forandres for å være mer inkluderende?Stå opp for inkludering (i plenum):Har dere hatt en slik case i gruppa? De som er enige reiser seg, resten sitter. Diskuter minicasene hver for seg: *Hvordan kan vi håndtere eller forebygge dette?** rusmidler
* funksjonshemmet
* etnisk/religiøs minoritet
* barn med diagnoser
* «usynlig» barn
* vold
* fattigdom

Læringsdialog i plenum – rutiner og retningslinjer: Hvordan be om sensitive opplysninger fra foreldre, og hvordan gi info til foreldre. Hva kan vi spørre etter og hvordan informasjonen skal oppbevares?Ta tempen på mobbing:Gi flere forskjellige eksempler. Er dette mobbing? Enig – varmt, uenig – kaldt.Caser 1 og 2 om mobbing. Hvordan håndterer vi dette? | Vedlegg 6: Tekster fra Foreldre og barnKan eventuelt gjøres som diskusjon rundt en tenkt situasjon/aktivitet hvor noen kan føle seg ekskludert.Kan eventuelt gjennomføres som «ta tempen» hvor man heller går til hver sin side av et tenkt termometer.Vedlegg 8: Overgrep og krenkelserVedlegg 10: Caser |
| Pause 15 min |
| Forebygging og bevisstgjøring40 min | Forstå verdien av forebyggende arbeid, og reflektere over hvilke verktøy og påvirkningsmuligheter vi har som speiderledere. | Diskusjon to og to om forebygging: * Hvordan kan vi gi speiderne våre følelsen av trygghet på speideren?
* Hvordan kan vi hjelpe speiderne å forstå sin egen og andres verdi og verdighet?

(Del evt ut punktene til høyre om forebygging for å fremme diskusjon.)Diskusjon og presentasjon i plenum: Hvilke verktøy kan vi ta i bruk som forebygging for å ta tak i disse problemstillinger i speideren? Relevante verktøy i programmet:* Programområde Livskvalitet
* Programområde Samfunnsengasjement
* Programområde Vennskap
* Speidermetoden
* Leirbålsprat og ord for dagen
* Rollespill
* Kunst og kreativitet
* Speiderspillet
* Andre bevisstgjørende aktiviteter

Gå gjennom **smarte grep** – evt. få flere innspill. | Å arbeide forebyggende mot ekskludering, krenkelser og overgrep handler om å skape et åpent klima.Forebygging handler også om å hjelpe barn og unge med å* bygge opp selvfølelse og selvtillit
* forstå hva en krenkende handling er
* se og oppdage krenkende handlinger
* tørre å si fra og sette grenser
* forstå hva som er aksepterte og ikke aksepterte berøringer
* forstå forskjellen mellom gode og dårlige hemmeligheter

Vedlegg 3: Smarte grep |
| Det utsatte barnet45 min | Bevisstgjøre deltakerne på hvordan man kan fange opp og håndtere tilfeller hvor barn trenger hjelp. | Læringsdialog:* Hva vi mener med overgrep:
	+ fysiske overgrep/skader
	+ forsømmelse
	+ psykiske overgrep
	+ seksuelle overgrep
* Sårbare barn er mest utsatt for overgrep
* Signaler man må være obs på (se til høyre)

Den vanskelige samtalen - dele ut og gå gjennom **sjekklista**Hva gjør du?* Hvordan følge opp samtalen hvis det ikke er snakk om noe kriminelt
* Hvis du har mistanke om noe kriminelt – bruk **rutiner/retningslinjer**
 | Vedlegg 8: Overgrep og krenkelserVedlegg 5: Det utsatte barnetMagesmerter, anspenthet, hodepine, tristhet, ufrivillig vannlating, konsentrasjons-problemer, motorisk uro, tretthet, sosiale vansker, følelsesmessig skiftende, overyter, hyperaktivitet, passivitet, aggressivitet, søvnløshet, seksualisert adferd, umotivert gråt/angst.Vedlegg 4: Rutiner i NSFVedlegg 8: Overgrep og krenkelserVedlegg 11: Caser fra veiviseren Trygg og til stede  |
| Pause 15 min |
| Grenser60-90 min | Sette ord på når, hvor og hvorfor grenseoverskridende adferd og overgrep kan oppstå, og hvordan vi skal håndtere dette som enkeltledere og organisasjon. | Lek: Tusenbeinet eller en lek med mye kroppskontakt – for å utfordre komfortsone/ skape tillit.Case 1 om grenseoverskridende adferdDiskusjon i-g-p:* I hvilke situasjoner kan det skje at ledere eller medlemmer kan tråkke over andres grenser? Er grenser individuelle?
* Hva anser vi som uakseptabel adferd (leder-speider, speider-speider og leder-leder)?
* Er det noe vi er redd for å gjøre som speiderledere? Hvorfor?

Plenumsdiskusjon/-oppsummering - Hva er trygg ledelse for deg?Presentere **sjekklista** og få innspill. Caseoppgave i grupperAlternativ 1: Dele ut forskjellige caser til hver gruppe. Gi 10 minutter til å løse casen. Gruppene presenterer løsning i plenum.Alt. 2: Alle casene er lagt ut i en sirkel. Gruppene går fra case til case, diskuterer i maks 5 min, og skriver ned forslag til løsning på et ark, og så går de videre. Neste gruppe noterer egen løsning på samme ark.Alt. 3: Alle tenker først selv og noterer på post-it-lapper hva de ville gjort i de forskjellige casene. Diskuterer etterpå i grupper, basert på post-it-lappene – én case per gruppe.* Case1: Trakassering på mobil/facebook mellom medlemmene
* Case 2: Leder søker kontakt med en speider
* Case 3: Mistanke om overgrep utenfor organisasjonen
* Case 4/5: Seksualisert adferd mellom rover/ung leder og speider eller mellom to under 18
 | Vedlegg 10: CaserVedlegg 8: Overgrep og krenkelserVedlegg 2: Sjekkliste for trygt lederskapVedlegg 8: Overgrep og krenkelserVedlegg 11: Caser fra veiviseren Trygg og til stede Vedlegg 4: Rutiner i NSF |
| Evaluering og oppsummering15 min | Tenke gjennom det man har lært, og evaluere kurset. | Skriv ned minst ett tiltak/forslag du ønsker å ta med tilbake til gruppa basert på det du har erfart/lært på kurset.Skriv tre positive tilbakemeldinger og en utfordring/forbedringsmulighet til kurset.Alle leser opp det de har notert, når alle er ferdige. |  |
| Handlingsplan1 t | Utarbeide en handlingsplan for egen enhet/ gruppe/krets | Deltakere går sammen med andre deltakere fra egen enhet/gruppe/krets for å lage et utkast til en handlingsplan basert på det de har lært.  | Denne delen kan gjennomføres uten kursholder. |
| Avslutning5 min | Avslutte kurset | Avslutte med et dikt eller tilsvarende. | Vedlegg 1: Liten gut fortel |

**Vedlegg 1:**

**Liten gut fortel**

*av Jan Magnus Bruheim*

Eg fekk det ordet eg var tverr, og lei, og vrang, og sky, og skjerr.

Eg ikkje anna høyre fekk, og sturen var eg kvar eg gjekk.

Visst var eg vrang, og vond, og sur, men eg må vera slik dei trur.

Så hende det ein vakker dag at allting fekk eit anna lag.

Igjennom veggen høyrde eg at nokon tala godt om meg.

Eg ville ikkje lyde på, men stilte meg så lett på tå,

og høyrde før eg smeit meg ut: ”Han er så grei og gild ein gut.”

Eg kvakk litt til, men vart så glad då eg fekk høyre kva dei sa.

Eg gøymde meg og stod og gret, men alt ikring var ljost på let.

Og midt i gråten tenkte eg, at når dei trur så godt om meg,

då skal eg jamen syne dei at eg kan vera god og grei.

Dei godord gjorde dagen bjart. Å du, kor hjartevarm eg vart.

**Vedlegg 2 – sjekkliste for trygt lederskap (høringsutkast)**

Norges speiderforbund ønsker at alle medlemmer skal oppleve speideren som en trygg arena for utvikling. Dette kortet er en veiledning til trygt lederskap for deg som er leder.

**Trygt lederskap er å ALLTID**

* behandle alle rettferdig og med respekt
* være en tydelig voksen og gå foran med et godt eksempel
* bidra til at speideren er rus- og røykfri arena
* være åpen om vanskelige spørsmål
* ta tak i dårlige holdninger og krenkende, diskriminerende eller voldelig atferd, og oppfordre andre til å gjøre det samme
* respekter barns og voksnes personlige grenser og privatliv
* være varsom med barns/ungdommers følelser
* ta deg tid til samtaler når barn/ungdommer vil prate
* ta barn og unges betroelser på alvor
* handle hvis du har mistanker om fysiske eller psykiske overgrep
* ha et sunt forhold til speideren som en fritidsaktivitet, og balansere den med privat- og arbeidslivet
* ha en god balanse mellom nærhet og avstand i dine relasjoner med speidere og andre ledere
* ha gode rutiner for sikkerhetsvurdering som står i forhold til speideraktivitetens karakter

**Vær oppmerksom på**

* uforklarlig eller forandret atferd hos barn og unge, for eksempel seksualisert, voldelig, hyperaktiv eller passiv adferd
* hvordan dere gjennomfører seremonier og ritualer, f.eks. innvielsesseremonier
* hvilke leker som kan oppfattes som fornedrende
* uskyldige handlinger som kan bli mistolket av andre
* at det bør være mer enn én leder til stede ved aktiviteter eller innen rekkevidde

**Som en trygg leder skal du ALDRI**

* ha upassende/uakseptabel verbal eller fysisk kontakt med eller forhold til andre, inkludert på sosiale media
* trekke slutninger om andre uten å vite fakta først
* spre rykter
* favorisere eller ekskludere noen
* bruke harde disiplineringstiltak eller reagere med ukontrollert sinne
* komme med ubehagelige, tvetydige, truende eller spydige kommentarer
* påtvinge andre berøring, spesielt når de befinner seg i en sårbar situasjon

**Vedlegg 3: Smarte grep for trygghet og inkludering**

* Ha system og struktur på møtene.
* Hils på alle ved navn, spør hvordan det går.
* Bruk seremonier til å danne faste rammer for møtene, men vær obs på hvilke seremonier du bruker.
* Bruk av signaler:
	+ hånda opp - stille (bytte høyre-venstre)
	+ lydsignaler som klapping eller plystring
	+ kaninører - “stille” på tegnspråk
* Bruk humor og ikke ta deg selv for høytidelig.
* Vær en tydelig voksen.
* Hensiktsmessig bruk av kommandostemmen - ikke bruk den opp.
* Sett grenser på en vennlig måte, og snakk enkeltvis med dem du vil korrigere. Glem heller ikke å snakke med den som har blitt utsatt for noe ubehagelig.
* Ha god balanse mellom grensesetting og omsorg.
* Hvis det oppstår en vanskelig situasjon med en speider, be den av lederne som takler barnet best, om å ta seg av situasjonen.
* Ta bråkmakerne diskret til side, og gi dem en oppgave som kan gi dem mestringsfølelse - gjerne noe dere har forberedt fra før.
* La speidere lage felles regler for oppførsel - patruljens regler e.l.
* Observer speiderne gjennom leken og oppgaveløsningen.
* Legg merke til og bruk speidernes styrker, gi alle passende ansvar og utfordringer.
* De litt urolige speiderne kan ofte være gode lederemner.
* Pass på å ikke favorisere enkeltspeidere.
* Se de “usynlige” barna, finn ut hva de liker og er flinke til.
* Respekter alle barn, og vis at du liker dem som person selv om du ikke liker alt de gjør.
* Gi oppriktig og konkret ros, og vis oppriktig interesse.
* Bruk speiderne i opplæringen av hverandre.
* Bytt på hvem som samarbeider med hvem innimellom.
* Bruk samarbeidsleker framfor konkurranser.
* Lær konflikthåndtering med speiderne og lederne.
* Ha god kommunikasjon med foreldre, også hvis det er noe du er bekymret for.

**Vedlegg 4: Rutiner i NSF - høringsutkast**

**Rutiner for håndtering av betroelser eller mistanke/anklage om overgrep**

**Når barnet betror seg til deg:**

* Vær positivt nysgjerrig på barnet. Vis at du tror på det barnet forteller. Forklar barnet at det er modig gjort å fortelle dette til deg.
* Unngå å komme med egne meninger, forhold deg så nøytral som mulig til det du hører, og unngå å stille ledende spørsmål.
* Bruk et språk som barnet forstår.
* Ikke gi løfter om hemmeligholdelse. Forklar at enkelte ting kan være så alvorlige at det er nødvendig å få hjelp fra andre.
* Forklar barnet at du vil holde det informert om hva du gjør videre.
* Vis varme og omsorg, men følg barnets signaler når det gjelder fysisk berøring.
* Bevar roen!
* I etterkant skriv ned nøyaktig det barnet fortalte, dine egne observasjoner og tolkning av det som har skjedd, og hvordan du handlet.

**Oppfølging etter en betroelse:**

* Skriv ned det du har sett/hørt, og hvordan du reagerte.
* Søk gjerne råd og veiledning hos barnevernet, ressurssenter, incestsenter, sosialkontoret eller politiet. Saken kan drøftes anonymt. Diskuter eventuelt med gruppelederen, eller en annen du stoler på, hva dere skal gjøre videre. Under alle omstendigheter er barnets sikkerhet det viktigste, og dette går foran alle andre hensyn.
* Har du en konkret mistanke om overgrep, må du handle umiddelbart.
	+ Hvis det gjelder en hendelse som kan tolkes som *grenseoverskridende* seksuell atferd mellom to barn/ to voksne, eller fysisk eller psykisk vold som slag eller mobbing, bør begge bli tatt inn til en samtale hver for seg og komme med sin beskrivelse av situasjonen. Snakk med andre som var tilstede, og informer foreldre til de involverte hvis de er under 18. Sørg for at reaksjonen blir adekvat ut fra grovheten på handlingene. Se også egne tips til håndtering av mobbing og grenseoverskridende seksuell atferd.
	+ *Hvis mistenkte/anklagede er barnets foreldre*, må mistanken meldes til barnevernet. Man kan eventuelt diskutere saken anonymt før man gir fra seg mer informasjon. Hvis du ikke er komfortabel med å melde fra om dine mistanker til barnevernet selv, kan du gjerne ta saken til generalsekretær.
	+ *Hvis mistanken/anklagen gjelder noen i barnets nærmiljø andre enn foreldre*, må foreldrene til barnet få vite om hva barnet har fortalt. Det er da primært foreldrene som har ansvar for, og kan gi sin tilslutning til, hvordan saken skal behandles videre. Er du bekymret for at foreldrene ikke foretar seg noe, kan du/organisasjonen selv melde saken til barnevernet på vegne av barnet. Både foreldrene og barnet må være informert om dette.
	+ *Hvis det dreier seg om et mulig overgrep begått i organisasjonen*, skal hendelsen umiddelbart meldes ifra til generalsekretær. Ansvaret for å følge opp saken videre ligger hos den øverste ledelsen i organisasjonen. Men den første som har fått vite om et eventuelt overgrep, har ansvar for at ledelsen blir informert og tar grep. Når du har bedt organisasjonens øverste ledelse om å følge opp saken, må du derfor forsikre deg om at dette gjøres. Se også egne rutiner ved mistanke om overgrep begått i organisasjonen.
* Hvis saken blir anmeldt, overlever dine notater til politiet/barnevernet.
* Kartlegg hvordan medlemmet skal ivaretas av organisasjonen, og sørg for at medlemmet får støtte i tiden som kommer. Organisasjonen/gruppa bør oppnevne en kontaktperson for den utsatte.

**Grenseoverskridende seksuell atferd eller seksuelle overgrep i organisasjonen**

**Dette skal den som har mistanken gjøre:**

* Mistanken kan være basert på en samtale med et medlem eller dine egne observasjoner. Skriv ned det du har sett/hørt, og hvordan du reagerte.
* Hvis opplysningene er gitt av den utsatte selv eller et annet medlem, forklar for vedkommende at det kan være nødvendig å gi dem videre til organisasjonens ledelse og at foreldrene vil bli orientert (hvis den utsatte er et barn). Pass på å skrive ned opplysningene som kom fram i samtalen.
* Hvis du er usikker på hva du skal gjøre videre, snakk eventuelt med gruppelederen og/eller en annen leder du kan stole på.
* Hvis det dreier seg om et mulig overgrep begått av noen i organisasjonen, skal hendelsen *umiddelbart* meldes ifra til generalsekretær. Ansvaret for å følge opp saken videre ligger hos den øverste ledelsen i organisasjonen, inkludert kontakt med foreldre og eventuelt barnevernet. Men den første som har fått vite om et eventuelt overgrep, har ansvar for at ledelsen blir informert og tar grep. Du skal derimot ikke gjør undersøkelser på egen hånd eller kontakte den mistenkte. Døm heller ikke noen på forhånd.
* Hvis den mistenkte er 16 eller mer, mens den utsatte er under 18, skal mistanker om seksuelle overgrep meldes videre til barnevernet, noe som er primært foreldres ansvar. Ditt ansvar er å informere generalsekretær som må følge opp saken videre mot foreldre og eventuelt barnevernet.
* Hvis du vet om en hendelse som kan tolkes som grenseoverskridende seksuell atferd mellom to barn eller to voksne, bør begge bli tatt inn til en samtale hver for seg og komme med sin beskrivelse av situasjonen. Snakk med andre som var tilstede. Sørg for at reaksjonen blir adekvat ut fra grovheten på handlingene. Se også egne tips til håndtering av mobbing og grenseoverskridende seksuell atferd.

**Dette skal gjøres av organisasjonens øverste ledelse:**

* De ansvarlige i organisasjonen bør søke råd og veiledning hos barnevernet, lokalt ressurs- eller incestsenter, sosialkontoret eller politiet. Saken kan drøftes anonymt.
* Hvis det dreier seg om et barn, må barnets foreldre informeres om hva barnet har fortalt (etter at barnet har fått vite at dette vil bli gjort). Informasjon til foreldre bør gis i samråd med barnevernet. Jo eldre barnet er, dess mer må hun/han få være med på å diskutere hva som skal skje videre i saken og når.
* Når den utsatte er under 18, er det først og fremst foreldre som har ansvar for saken, og som bør gi sin tilslutning til hvordan den behandles videre. I noen tilfeller kan organisasjonen velge å anmelde saken til barnevernet og eventuelt politiet, så lenge barnet er informert om det.
* Medlemmer over 18 år avgjør selv om de vil anmelde forholdet til politiet. Det er viktig at organisasjonen gir vedkommende støtte i denne vanskelige avgjørelsen.
* De ansvarlige i organisasjonen må kartlegge hvordan den utsatte og den mistenkte skal ivaretas i tiden framover. Det skal oppnevnes en kontaktperson for den utsatte, og gjerne den første som har fått vite om hendelsen. Det kan gjerne oppnevnes en kontaktperson for den mistenkte også.
* Sørg for at all informasjonen og notatene om saken blir overlevert til barnevernet/politiet.

**OBS!** Under alle omstendigheter er barnets sikkerhet det viktigste, og dette går foran alle andre hensyn

**Vedlegg 5: Det utsatte barnet**

**Signaler om at noe er galt**

Mange barn som er utsatt for seksuelle overgrep ønsker eller klarer ikke å fortelle om dette til andre. Dette skyldes ofte stor grad av lojalitet og/eller trusler fra overgriper. Et barn eller en ungdom som er utsatt kan som regel med sitt kroppsspråk likevel sende ut signaler om at noe er galt. Det kan være vanskelig å skille disse signalene fra lignende tegn på at det er noe annet som plager barnet, som for eksempel omsorgssvikt eller vantrivsel. Hvis et barn sender ut slike signaler bør man alltid forsøke å finne ut av bakgrunnen for barnets unormale atferd. Er man modig og spør om noe er galt, kan en kanskje i løpet av en god samtale få klarhet i hva som er årsaken til signalene som barnet sender. Det er nødvendig å være bevisst at barn som regel ikke frivillig forteller at de har vært utsatt for overgrep.

Nedenfor er noen av de vanligste symptomene på at et barn kan være utsatt for seksuelle overgrep men husk at det kan være mange andre årsaker som kan ligge bak symptomene. De er uansett en indikator på at en bør forsøke å få til en positiv og nysgjerrig samtale med barnet som vi beskriver lenger fram:

• Forandring i atferd

• Spiseforstyrrelser

• Seksualisert atferd

• Umotivert gråt eller angstreaksjoner

• Søvnløshet eller mareritt

• Uforklarlige sykdomssymptomer; magesmerter, hodepine, hyppige urinveisinfeksjoner eller kjønnsykdommer

• Manglende konsentrasjon, tristhet, depresjon

• Hyperaktivitet eller passivitet

• Destruktiv atferd eller fysiske overgrep mot andre

**Når en voksens atferd gir grunn til mistanke**

Det kan være situasjoner hvor en synes at oppførselen til en leder eller ansatt i organisasjonen gir grunn til mistanke. Nedenfor er tre slike situasjoner:

* En voksen i organisasjonen har stadig ett eller flere medlemmer på besøk hjemme hos seg eller søker ofte å være alene med barnet. Når en spør medlemmene om dette, vegrer de seg for å fortelle hva som skjer når det er på
* besøk.
* En voksen i organisasjonen er tydelig forfjamset der han er i fysisk nærhet til et medlem, da en annen voksen plutselig kommer inn i situasjonen.
* En voksen i organisasjonen viser stor interesse for ett eller flere barn og foretrekker konsekvent ett av disse fremfor andre, når han skal gjøre en aktivitet. (Jantzen 2001)

Erfaring har vist at overgripere finnes blant begge kjønn og det er viktig å være bevisst på at overgriper ofte er flink til å gi barn og unge positiv oppmerksomhet og gjerne viser mange flotte egenskaper i arbeidet. Det er dessverre ingen trekk som skiller en overgriper fra en vanlig flink og engasjert frivillig. Organisasjonens ledere må altså ikke lage sperrer på hvem som kan være eller ikke kan være overgripere. Samtidig må man skape et godt og trygt miljø og ta gode forholdsregler slik at det er trygt å være leder og at man ikke trenger å mistenke hverandre. Lag gode rutiner i organisasjonen!

**Når barn krenker barn**

Internasjonale undersøkelser tyder på at en tredjedel av alle overgrep mot barn begås av andre barn og unge. Følgende kjennetegn kan hjelpe oss når vi mistenker at det forekommer seksuelle overgrep mellom barn:

1. Maktforholdet mellom barna. Overgrep skjer oftest ved at et barn med makt utnytter et annet barn. Det andre barnet kan være svakere eller yngre.
2. Ofte er trusler involvert. I vanlig seksuell lek er det gjensidighet og en frivillig avtale om at leken er noe barna skal holde for seg selv. Når det gjelder overgrep har det ene barnet bestemt at det andre skal holde det som skjer hemmelig. Forskning viser at det hos barn som krenker andre barn er visse forhold som går igjen i oppveksten deres: De fleste har opplevd svik eller annen fysisk omsorgssvikt. Fysisk omsorgssvikt i barndommen ser ut til å være en viktigere faktor for å utsette andre for seksuelle overgrep, enn hvis en selv har vært misbrukt som barn (Strange 2003).

**Barn i spesiell risiko**

Seksuelle overgrep forekommer i alle slags familier og samfunnslag. Noen grupper er imidlertid mer i faresonen enn andre. Barn og unge som av ulike grunner er sårbare og søker etter oppmerksomhet og voksenkontakt er generelt særlig utsatt. Det er viktig å være bevisst på at overgripere søker seg inn mot nettopp slike sårbare barn og unge. Her kan man forebygge ved å ta seg tid til å snakke med dem, være positivt nysgjerrig og spørre hvordan det går.

Marit Hoem Kvam viser i sin bok ”Seksuelle overgrep mot barn” at forekomsten av seksuelle overgrep er høyere blant funksjonshemmede, blinde og døve enn blant andre grupper barn (Kvam 2001). De fleste forskere mener at det er 2-3 ganger større risiko for at et barn med funksjonshemming blir utsatt for seksuelle overgrep enn barn uten funksjonshemming. Dette fordi de er mer sårbare og fordi det er mindre sjanse for at en overgriper blir oppdaget. En annen faktor er at funksjonshemmede ofte må forholde seg til mange forskjellige voksenpersoner som er hjelpere og at mange funksjonshemmede barn tidvis bor på institusjon (Kvam 2001:89).

Synshemmede barn risikerer i større grad enn seende barn å bli utsatt for seksuelle overgrep. Kvams undersøkelse viser at for de som hadde vært synshemmede hele livet var 26% av kvinnene og 17% av mennene utsatt for overgrep før de var 18 år. I gruppen som ble synshemmet i voksen alder, hadde henholdsvis 20 % og 9 % blitt utsatt for overgrep. Kvam viser også til at døve barn har mye større risiko for å bli misbrukt seksuelt enn hørende barn. Det er like vanlig at gutter blir utsatt som at jenter blir det. Døve barn blir utsatt først og fremst av eldre skolekamerater, ikke omsorgspersoner. Det tyder på at risikoen er knyttet til forhold som de døve opplever eller lever under, nettopp fordi de har nedsatt hørsel.

Nok en gruppe barn som er i spesiell risiko er de som bor på barnevernsinstitusjon. Jenter med ”seksualisert oppførsel” og gutter med vold/ overgrepsproblematikk bor ofte på samme institusjon. Begge parter er gjerne dårlige til å sette grenser for seg selv. Adoptivbarn er også en risikogruppe det må tas spesielt hensyn til. Svært mange barn som adopteres bort, har før adopsjonen bodd på barnehjem/institusjon. Der har en del blitt utsatt for seksuelle overgrep, bl.a. av andre barn/unge. Barn som har blitt seksuelt misbrukt en gang er særlig utsatt for nye overgrep (Fivelstad 2003).

**Skadevirkninger**

Å bli seksuelt misbrukt av en voksen er et av de største tillitsbrudd et barn kan oppleve, og det vil følge barnet for resten av livet. Hvilke psykiske, fysiske eller sosiale konsekvenser det vil kunne få for barnet vil variere med hva slags misbruk det er snakk om, hvor lenge eller ofte det har pågått og hvor nær den voksne har stått barnet. Det viser seg ofte at jo tettere relasjonen er, dess større er skadene i ettertid. Noen av de vanligste konsekvensene som voksne som har vært utsatt for seksuelle overgrep som barn sliter med er:

• Stoler i liten grad på egen vurderingsevne. Gir dyp usikkerhet

• Vanskelig å ha tillit, følelsesmessig eller fysisk nærhet til andre

• Følelse av maktesløshet og depresjon

• Selvdestruksjon og lavt selvbilde

• Vanskelig forhold til egen seksualitet

**Mulige reaksjoner hos en som har fortalt om seksuelle overgrep**

Den som har fortalt kan først føle lettelse, så kan tvilen melde seg i forhold til om han/hun skulle ha fortalt om det. Redselen for represalier kan føre til at barnet trekker alt tilbake. Det kan plutselig si at alt er tull og at ingenting har skjedd. Du må forholde deg til det du har hørt, og tro på det første du fikk høre. Du skal uansett bringe meldingen videre til de ansvarlige i organisasjonen, beredskapsgruppa eller andre som organisasjonen har utpekt. Skadene vil forsterkes hvis barnet ikke får hjelp. Vis at du er til å stole på. Tål utprøving og hold fast ved det du har fått høre, selv om barnet forsøker å trekke historien tilbake.

**Når barn betror seg til deg**

Som leder i en organisasjon har man tett kontakt med medlemmene. For mange medlemmer kan den voksne være en god samtalepartner. Har du mistanke om at et barn eller ungdom er seksuelt misbrukt eller får en bekymring fra andre, bør du ta en samtale med medlemmet. De fleste barn vil ha problemer med å åpne seg og fortelle hva som har skjedd med dem. Dette kommer blant annet av at de tar skylden for overgrepet på seg selv. En annen grunn er at barnet kan være bundet av trusler fra overgriper. Nedenfor er det beskrevet hvordan en kan snakke med barn om vanskelig ting. Vi har konsekvent brukt betegnelsen ”barn”, men samme fremgangsmåte brukes i samtale med ungdom. Et eldre medlem vil kanskje bagatellisere hendelsen eller unnskylde den som anklages for overgrepet. Du som snakker med den unge må støtte dennes fortelling, og ikke slå deg til ro med bagatelliseringen.

**Innledning av samtalen**

• Hvis barnet har sagt noe som gjør at du er bekymret for det, ta utgangspunkt i det barnet sa og spør ut fra det.

• Hvis et barn opptrer med seksualisert atferd, kan du spørre: Hvor har du lært det?”

• Hvis du reagerer på signaler som barnet sender ut, ta utgangspunkt i disse og si: ”Noen barn bruker denne måten (signalene) på å fortelle voksne at noe er vanskelig for dem. Er det slik for deg?”

• Hvis barnet ikke vil si noe, kan du si: ”Jeg har snakket med barn som har det vanskelig, og de har vært redde for å fortelle om det som er vrient. Har du det også sånn..?” (Nordenstam et al 2002)

**Samtalen**

• Være positivt nysgjerrig på barnet. Det er viktig å ikke være ”detektiv” eller etterforske gjennom samtalen, men være en god lytter. La barnet sette egne ord på hva det vil fortelle og unngå ledende spørsmål formet av din tolkning.

• Bruk et språk som barnet forstår.

• Unngå å blokkere barnet ved å selv komme med egne meninger.

• Spør om barnet har snakket med andre om dette før, og eventuelt med hvem.

• Vis at du tror på barnet og si at du stoler på barnets fortelling. Forklar barnet at det var modig og fint gjort at hun fortalte deg om dette.

• Ikke lov barnet at du vil holde det hemmelig selv om det ber om at du gjør det. Forklar at det kan være nødvendig å få hjelp av andre, at det er såpass alvorlig at det kan være at du ikke har lov til å holde det hemmelig.

• Forklar barnet at du alltid vil informere det om hva du gjør med det hun eller han har fortalt.

• Vis varme og omsorg, uten å være direkte fysisk med barnet, hvis det tydelig viser at det ikke ønsker å bli klemt.

• Ikke vis avsky eller forferdelse over det barnet forteller. Det kan føre til skyldfølelse hos barnet.

• Unngå å dramatisere situasjonen. Barn har ikke bruk for panikkslagne voksne, men en voksen som kan bevare roen!

**Avslutning av samtalen**

Samtalen avsluttes når du vet nok til å kunne vurdere videre handling eller når barnet synes det har sagt nok. Drei samtalen inn på mer hverdagslige ting, og hva du vil gjøre etterpå. Gjenta at du ikke kommer til å foreta deg noe uten at barnet eller den unge får vite om det.

• Ikke lov barnet at alt skal bli bra igjen med en gang. Men lov at dette skal du gjøre noe med, eller sørge for at andre gjør noe med, slik at barnet slipper å bli utsatt for overgrepene.

• Det kan oppleves som vanskelig at du som medviter bare “slipper” den utsatte etter at saken er meldt videre. Du er et medmenneske, ikke en behandler! Hvis den utsatte ønsker videre kontakt med deg, avtal måten kontakten skal opprettholdes.

**Skriv ned samtalen**Det som kommer frem i samtalen bør skrives ned, så detaljert som mulig. Det er fint hvis du også skriver ned direkte sitat fra barnet. Det gjør referatet mer ufortolket og kan brukes senere hvis saken meldes til barnevernet eller politiet. Fortell medlemmet hvorfor du skriver ned samtalen og forsikre barnet om at du ikke kommer til å foreta deg noe uten at barnet får vite om det.

**Våg å lytte**

Når du får noens tillit, vil det si at noen stoler på deg og føler seg trygg sammen med deg. Derfor er det viktig at du ikke bryter ned denne tilliten, men lytter aktivt til det personen har å si.

Når barn velger å fortelle om noe vanskelig som har skjedd dem, er det ofte en del av en lang prosess. Mishandlede barn tror ofte at de selv har skylden for det som har skjedd dem. Barn kan også trues eller bestikkes til taushet. Noen ganger prøver de å vise sannheten til oss voksne uten å si noe.

**Voksne har sine egne hindringer**

Det er en kunst å samtale med barn om det som er vanskelig. Mange faktorer spiller inn:

* Det er vanskelig å se situasjonen fra barnets perspektiv.
* Voksne har en tendens til å identifisere seg mest med foreldre og voksenverdenen.
* Det er lett å søke alternative forklaringer til det man ser eller hører.
* Det er smertefullt å innse at et barn har opplevd noe vondt.

**Hvordan snakker man sammen, og hva bør du huske?**

Når du får et barns tillit, får du som leder samtidig et ansvar. Det er en kunst å samtale med barn om det som er vanskelig. Her kommer noen punkter du bør huske på:

* Tro på det barnet forteller
* Ikke døm
* Oppmuntre barnet til å fortelle
* Legg deg barnets ord på minnet
* Bekreft – har jeg oppfattet det riktig?
* Ikke gi løfter om konfidensialitet eller løsninger
* Det er ikke nytt for barnet
* Hvorfor spørre?
* Avsluttende ord

**Finn et sted**

Hvis et barn begynner å fortelle deg om situasjonen sin eller om en spesifikk hendelse, så begynn med å prøve å finne et sted der dere kan sette dere ned og snakke uten å bli forstyrret av omgivelsene.

Det er tillatt som leder å føle seg usikker i situasjonen, og du *må* ikke vite hva som er det riktige å gjøre, før du går inn i samtalen.

**Tro på det barnet forteller**

Når dere har funnet et sted der dere kan sette dere ned og snakke uten å bli forstyrret, må du prøve å se situasjonen fra barnets perspektiv.

* Lytt aktivt og vis tydelig at du tror på det barnet forteller.
* Unngå å uttrykke tvil om det du får fortalt. Det er lettere å lete etter andre forklaringer til det som fortelles, enn å tro på at barnet har blitt mishandlet eller utsatt for andre negative handlinger.

**Ikke døm**

* La barnet få uttrykke alle typer følelser, og forhold deg så nøytral som mulig.
* Vær rolig og unngå å vise avsky eller at du blir opprørt over det som fortelles.
* Prøv heller ikke å trøste med ord som «det går over …» eller bagatellisere det barnet uttrykker, gjennom å bruke fraser som «det var vel ikke så ille …».

**Oppmuntre**

* Oppmuntre barnet ved å be det om å fortelle mer eller ved å stille forsiktige spørsmål.
* Du bør ikke spørre om detaljer i fortellingen. For deg er det nok å vite at noe kan ha skjedd.
* Hvis barnet blir stille underveis, så la det få tid til å tenke over hva det vil fortelle.
* Vær heller stille enn å komme med tomprat.

**Legg deg barnets ord på minnet**

* Unngå å stille barnet ledende spørsmål under samtalen. Det kan senere føre til at opplysningene blir tillagt lav verdi som bevis dersom saken blir prøvd rettslig.
* Lytt oppmerksomt, og legg deg barnets egne ord på minnet.
* Skriv ned det barnet har fortalt, etter samtalen. Skriv også ned din tolkning av hva som har skjedd, og hvordan du reagerte. Signer arket, dater det, og oppbevar det på et sikkert sted.

**Bekreft**

* Ikke la noen spørsmål bli hengende i luften. Følg opp det barnet sier, men ha barnets behov i mente, og unngå å stille spørsmål ut fra egen nysgjerrighet.
* Gjenta eller omformuler det barnet sier, og kontroller om det stemmer: – Har jeg oppfattet deg riktig?
* Det er viktig at du virkelig prøver å sette deg inn i hva barnet sier.

**Ikke gi løfter**

* Gi aldri barnet løfter om konfidensialitet, ettersom du ikke vet hva barnet vil fortelle for deg. Du blir kanskje tvunget til å bryte løftet, og det kan være svært uheldig overfor barn som allerede har fått ødelagt tilliten sin til voksne.
* Gi heller ikke løfter om at situasjonen vil løse seg.

**Det er ikke nytt for barnet**

* Hold deg rolig i samtalen med barnet. Du trenger ikke vite hva som må gjøres, og du må heller ikke reagere med en gang.
* Det barnet forteller for deg, er nytt og ubehagelig for deg, men barnet har ofte levd under disse forholdene over lengre tid. For barnet er det å fortelle et viktig steg i en lang prosess.

**Hvorfor spørre?**

* Ha alltid barnets behov i mente.
* Ikke still spørsmål ut fra egen nysgjerrighet. Tenk alltid over hvilke spørsmål du bør stille for å kunne hjelpe barnet.

**Avslutte**

* Forklar at du vil formidle informasjonen videre til mennesker som kan hjelpe.
* Hvis du ikke umiddelbart vet hva du skal gjøre, kan du avslutte samtalen og finne et nytt tidspunkt der dere kan møtes og snakke videre.
* Fortsett å gi barnet den støtten det trenger fram til du har formidlet informasjonen videre. Etter dette er det de profesjonelles oppgave å støtte barnet.

**Vedlegg 8: Overgrep og krenkelser**

20. november 1989 vedtok FNs generalforsamling konvensjonen om barnas rettigheter. Fram til i dag har 192 stater sluttet seg til barnekonvensjonen.

Barnekonvensjonens 54 artikler sier at alle barn har samme rett til å få behovene sine prioritert, samme hvor i verden de befinner seg.

Ifølge FNs barnekonvensjon artikkel 1 er alle mennesker under 18 år å anse som barn. I Norge er den seksuelle lavalder 16 år.

I artikkel 19 står det at barn har rett til beskyttelse mot alle former for fysisk eller psykisk vold, skade eller overgrep, forsømmelse eller uaktsom behandling, mishandling eller utnyttelse fra foreldre eller andre omsorgspersoner.

**Hva er en krenkelse / et overgrep?**

Et overgrep innebærer at man utsetter et barn for en eller annen form for upassende eller ulovlig tvang eller vold. Dette kan også omfatte grove fornærmelser mot et barn eller forsømmelse av barnets behov, slik at barnet blir mishandlet.

I dette kurset deles overgrep mot barn inn i følgende grupper:

* fysiske overgrep / skade
* mobbing
* uaktsom behandling / forsømmelse
* følelsesmessige overgrep / psykiske overgrep
* seksuelle overgrep

Grensene mellom ulike krenkelser/overgrep er uklare, og ulike former kan forekomme samtidig. For eksempel kan man hevde at barn som har vært utsatt for fysisk mishandling, også har blitt utsatt for psykisk mishandling.

Det er også viktig å ta hensyn til hvordan krenkelsen/overgrepet har skjedd, hvem som har utsatt barnet/ungdommen for krenkelsen/overgrepet, hvor alvorlig skaden er, og hvor hyppig hendelsen(e) har forekommet.

*Det er ikke du som avgjør om overgrepet er straffbart. Det avgjør politiet og barnevernstjenesten.*

**Fysiske overgrep**

Fysiske overgrep eller fysisk skade er hendelser der barnet har fått en form for skade som gir merker på kroppen, og som en person har tilført barnet. Til dette hører også bevisst forgiftning.

I Norge er det barnevernets oppgave å håndtere slike saker. Hovedoppgaven deres er å sikre barns og unges oppvekstvilkår. Arbeidet er hjemlet i barnevernloven, og i § 1-1 står det at formålet med loven er

* å sikre at barn og unge som lever under forhold som kan skade deres helse og utvilkling får nødvendig hjelp og omsorg til rett tid

å bidra til at barn og unge får trygge oppvekstsvilkår

**Mobbing og krenkelser**

Mobbing er gjentatte negative handlinger mot en annen.

Den kan være både fysisk gjennom ulike former for mer eller mindre voldsomme handlinger og psykisk gjennom ondskapsfulle ord, ansiktsuttrykk og utfrysning.

Mobbing og krenkelser kan ofte se ut som moro og være usynlig for omverdenen.

**Forsømmelse/omsorgssvikt**

Forsømmelse/omsorgssvikt innebærer at barnet har vært utsatt for langvarig eller alvorlig fysisk forsømmelse, for eksempel ulike farer for barnets helse, som sult, underernæring og livstruende eller annen alvorlig sykdom.

Dette omfatter også følelsesmessig forsømmelse, for eksempel likegyldighet, passivitet og manglende oppfølging av barnet.

Forsømmelse/omsorgssvikt kan påvirke barnets fysiske og psykiske utvikling alvorlig.

**Følelsesmessige overgrep / psykiske overgrep**

Når barnet ikke får omtanke, omsorg og nærhet, handler det om følelsesmessige overgrep / psykiske overgrep.

Det kan også handle om å gi barnet skyldfølelse eller at noen uttrykker seg nedsettende eller latterliggjør og håner barnet.

**Seksuelle overgrep**

Seksuelle overgrep er når barn har vært med på seksuelle aktiviteter som de ikke kunne forstå eller har vært utsatt for mot sin vilje, eller når de har vært i et avhengighetsforhold til overgriperen.

Seksuelle overgrep mot barn innebærer at overgriperen har krenket barnets personlige integritet for å tilfredsstille sine egne seksuelle behov eller av andre årsaker, som økonomisk vinning.

Alle former for barnepornografi ses på som seksuelle overgrep. For barnet som utnyttes, er ikke bare hendelsen et overgrep fordi bilder/film kan spres via for eksempel internett.

**Seksuell trakassering**

Vi snakker oftere om seksuell trakassering enn seksuelle overgrep. Seksuell trakassering kan være berøring og uttalelser med seksuelle hentydninger.

Det som avgjør om noe er seksuell trakassering eller ikke, er hvordan den som blir utsatt for handlingen, oppfatter den.

Seksuelle hentydninger som gjøres på internett og via SMS, regnes også som seksuell trakassering.

**Hvordan kan vi bli bedre til å oppdage at barn eller ungdommer utsettes for overgrep?**

*Vi har spurt en fagperson som arbeider med barns rettigheter:*

Det vi kan gjøre, er å være lydhøre og ta vår egen uro på alvor. Noen ganger tror jeg vi har en forhåpning om at situasjonen skal kunne tolkes enten i svart eller hvitt når vi møter barn som har det vondt – at det ikke skal finnes noen gråsone. Min erfaring er i stedet at ting veldig sjelden er svart/hvitt.

Betydelig oftere er det slik at man aner, mistenker eller har observert noe som gjør en urolig, uten at man har vanntette bevis for noe. Denne uroen – uroen uten bevis – må vi ta på alvor. Noen tenker kanskje at det vil føre til at vi som voksne vil reagere altfor ofte. Jeg tror sjansen for det motsatte er betydelig større.

Som privatpersoner kan vi ikke vite sikkert, og vi kan ikke ha bevis, men vi kan ta uroen vår på alvor og gjøre alt vi kan for at barnet og familien skal få hjelp. Ofte kan det være nyttig å ringe til barnevernet anonymt og fortelle om det man har sett eller hørt.

**Melde fra?**

Fortsett å være årvåkne framover, og noter det dere ser. Hvis mistanken er ganske diffus, bør dere ta kontakt med fagfolk for å finne ut hvordan dere bør reagere. Dette kan gjøres anonymt.

Ledere som får vite om eller mistenker at et barn befinner seg i en utsatt situasjon (hjemme, på skolen, på en fritidsaktivitet eller andre steder), kan trenge støtte og mulighet til å rådføre seg med andre voksne enn lederne i foreningen/organisasjonen før de eventuelt melder saken til barnevernet.

De fleste norske kommuner har noen dere kan ta kontakt med for å drøfte bekymringer for barn. Det kan være SO-team (seksuelle overgrep), helsesøster, ressursteam, psykolog og selvfølgelig barnevernet. Der vil dere få råd og veiledning for hvordan dere skal håndtere saken.

Du kan henvende deg til blant annet organene nedenfor hvis du trenger støtte eller noen å rådføre deg med:

* barnevernet i din hjemkommune – det opprettes ingen sak hvis du ikke oppgir navnet på den det gjelder
* Barneombudet, telefon 22 99 39 50
* politiet, telefon 02800
* barne- og ungdomspsykiatrisk poliklinikk (BUP) i ditt område

Er man urolig for et barn, er det naturligvis også lurt å snakke med foreldrene og beskrive uroen og det dere har sett. Handler det om eldre ungdommer, er det selvfølgelig best å spørre personen selv hvordan han eller hun har det. Spør gjerne om det er noe dere kan gjøre.

Etter norsk lov inntrer det opplysningsplikt når det er grunn til å tro at et barn blir utsatt for mishandling eller andre former for alvorlig omsorgssvikt, når et barn har vist vedvarende alvorlige adferdsvansker, eller når det er grunn til å tro at det er fare for utnyttelse av et barn til menneskehandel. Opplysningsplikten gjelder imidlertid bare for offentlig ansatte og en del yrkesutøvere med profesjonsbestemt taushetsplikt. *Privatpersoner har et moralsk ansvar for å melde fra, men ikke et juridisk ansvar, slik offentlig ansatte har.*

**Avvergeplikt**

Hvis man sitter på informasjon og vet at det er risiko for at et overgrep kan skje igjen, er det straffbart å ikke forhindre lovbrudd, selv om en person etter loven har taushetsplikt (Kvam 2001: 136). Det er straffeloven § 139 som omhandler plikten til å avverge alvorlige forbrytelser. Blant de som nevnes spesielt er voldtekt (uavhengig av alder) eller seksuell

omgang med barn under 14 år, og barn under 16 år. Avvergeplikten gjelder alle og hensikten er å forhindre at forbrytelsene gjentar seg. Det betyr altså at en må melde sin bekymring til noen som fører saken videre. En kan gå direkte til barnevernet eller den ansvarlige for barnevernssaker på sosialkontoret. Det er barnevernets jobb å ta saken videre. Det at en sak skal meldes trenger altså ikke nødvendigvis å bety politianmeldelse. Politiet kan gjøre en vurdering etter kriteriene i saken og på eget initiativ gå til videre etterforskning.

Organisasjonene skal ikke melde sin bekymring til foreldrene hvis barnet kan være utsatt for overgrep fra en av foreldrene.

Etter loven har ikke organisasjoner meldeplikt der man kun har mistanke om at noe kan ha skjedd. Det kan likevel være lurt å innføre selvpålagt plikt i egne regler og etiske retningslinjer slik at alle mistanker meldes til beredskapsgruppe eller øverste leder. De tar vurderingen om mistanken skal meldes videre til barnevern og politiet.

Selv om det kan gis opplysninger uten hinder av taushetsplikten, skal opplysninger ikke spres mer enn det som er strengt nødvendig. Vage mistanker må begrenses til færrest mulig personer da faren er tilstede for at mistanken er feil.

Norges speiderforbund har som grunninnstilling at mistanker om fysiske overgrep, omsorgssvikt, psykiske og/eller seksuelle overgrep mot barn alltid skal anmeldes. Oppfordringen om å melde fra gjelder ikke bare mistanker om at barnet ikke har det godt hjemme, men også på fritiden, på skolen eller på fritidsaktiviteter.

Husk at du ikke trenger å være sikker i din sak før du kontakter barnevernet. Det kan oppleves som vanskelig å kontakte barnevernet, men det er der barnet og familien kan få hjelp.

Er du bekymret, skal du melde fra uansett. Din bekymringsmelding kan være svært viktig for barnet det gjelder. Det er vanlig å frykte at man kanskje overreagerer eller overtolker signaler. Mange lurer på om dette ikke er alvorlig nok, eller om en melding kan skape unødvendige problemer.

Det er barnevernets oppgave å gjennomføre undersøkelser i saken. Det er altså en bekymring som skal meldes, man trenger ikke å ha bevis og det skal ikke gjøres egne undersøkelser. Dersom man er usikker på om man bør melde en sak, kan man drøfte den (om ønskelig uten å nevne sitt eget eller noen andres navn) med barnevernet på telefon.

**Bør foreldrene informeres?**

Generelt skal foreldrene alltid informeres når du sender inn en bekymringsmelding.

En viktig grunnregel er likevel at du ikke informerer foreldrene hvis du mistenker at det er foreldrene eller en annen nær pårørende som utsetter barnet for overgrep.

I slike tilfeller er det viktig å la barnevernet ta hånd om informasjonen, slik at du ikke risikerer å skade barnevernets eller politiets undersøkelser. Ellers kan det hende at den mistenkte gjerningsmannen får mulighet til å forberede seg eller påvirke barnet før barnevernet eller politiet tar kontakt.

## **Slik melder du fra**

Dersom du melder fra kan dette bidra til at barnet og barnets familie får den hjelpen de trenger. De aller fleste som får hjelp av barnevernet får hjelpen hjemme. Omsorgsovertakelse skjer bare i de mest alvorlige tilfellene.

* Barnevernvakten har utarbeidet et [meldingsskjema](http://barnevernvakten.no/file/bekymringsmelding-til-barnevernet.docx) som du kan laste ned.
* Fyll ut og **send melding** **til barneverntjenesten i den kommunen barnet eller ungdommen bor**. [Oversikt over kommunale barneverntjenester](http://barnevernvakten.no/kommune)

## **Hvis du ønsker å snakke med noen først**

Hvis du ønsker råd om du bør melde en sak, kan du [ringe til barneverntjenesten i kommunen](http://barnevernvakten.no/kommune) og diskutere saken anonymt.

## **Kan du være anonym?**

Når du melder fra til barnevernet kan du melde fra med fullt navn eller være anonym:

* Du kan fremstå med navn både overfor familien og barneverntjenesten. Da vil foreldrene i saken bli informert om at det er du som melder.
* Du kan velge å melde inn saken anonymt, slik at verken barnevern eller foreldre vet hvem som melder. Husk at familien får mulighet til å se meldingen, slik at hvis du for eksempel skriver at du er tante til barnet, kan du lett bli gjenkjent.
* Du kan fremstå med navn overfor barneverntjenesten, men be om at dette ikke gjøres kjent for foreldrene. Dersom du velger dette alternativet;
	+ vil barneverntjenesten være forpliktet til å foreta en vurdering av om det er grunnlag for å unnta melders navn fra innsyn
	+ anonymiteten vil kunne bli opphevet dersom barneverntjenesten fremmer sak om plassering av barnet for fylkesnemnda.
* Det vil som regel være en fordel for barneverntjenestens vurdering av meldingen og arbeidet med den aktuelle familien at ditt navn og din relasjon til familien er kjent.

**Slik følger barnevernet opp bekymringsmeldingen din**

Dersom du melder fra kan dette bidra til at barnet og barnets familie får den hjelpen de trenger. De aller fleste som får hjelp av barnevernet får hjelpen hjemme. Omsorgsovertakelse skjer bare i de mest alvorlige tilfellene.

* Det er barnevernet i kommunen som følger opp bekymringsmeldingen din. [Se oversikt over alle kommunale barneverntjenster og barnevernvakter i Norge](http://barnevernvakten.no/kommune)

### **Barnevernet gjennomgår meldingen din og vurderer om den skal følges opp**

Når du har sendt inn bekymringsmelding skal barnevernet gjennomgå meldingen og vurdere om den skal følges opp med en undersøkelse, eller om den skal henlegges. Dette skal barnevernet gjøre innen en uke fra meldingen ble mottatt.

### **Du får en bekreftelse på at meldingen er mottatt**

Barnevernet skal normalt gi deg en bekreftelse på at meldingen er mottatt innen tre uker. Barnevernet har taushetsplikt, derfor får du ikke informasjon om hvordan barnevernet følger opp barnet og familien.

### **Barnevernet kan ha behov for mer informasjon**

Dersom barnevernet starter en undersøkelse, kan det hende de tar kontakt med deg for å få mer informasjon. Barnevernet kan også ta direkte kontakt med barnets foreldre eller barnet selv for å få mer informasjon.

### **Undersøkelser**

Når det har kommet inn en bekymringsmelding til barnevernet, vil en barnevernskonsulent kontakte familien for å informere om bekymringsmeldingen og gjøre en innledende vurdering av forholdene i familien.

Hvis denne vurderingen viser at man bør gjennomføre en undersøkelse, skal den settes i gang snarest, og senest innen en uke, jf. barnevernloven § 4-2. Gjennom undersøkelsen skal barnevernet avklare om og hvordan barnet og familien kan få hjelp.

Undersøkelsen skal gjennomføres slik at ingen utsettes for skade eller større vanskeligheter enn nødvendig. Den skal også gjøres på skånsomt vis og være gjennomført innen tre måneder, jf. barnevernloven § 6-9 første ledd. Hvis det foreligger særlige omstendigheter, kan barnevernet beslutte at undersøkelsen kan ta lenger tid.

Ved melding om overgrep mot barn tar barnevernet alltid stilling til om det skal leveres politianmeldelse. Hvis det er grunn til å mistenke noe kriminelt, vil barnevernet levere en anmeldelse til politiet. Det er politiet som har ansvaret for å samle inn bevis.

Politiets undersøkelser av en forbrytelse kalles etterforskning. I løpet av etterforskningen organiseres alle innsamlede opplysninger, slik at påtalemakten kan ta stilling til om det skal tas ut tiltale. Hvis påtalemakten er overbevist om gjerningspersonens straffskyld, tas det ut tiltale og saken går til domstolen.

Hvis påtalemakten vurderer at saken ikke har tilstrekkelig bevis for å oppnå fellende dom, avsluttes etterforskningen. En beslutning om å stanse etterforskningen trenger altså ikke bety at man ikke tror på barnet, eller at man ikke tror det har blitt begått et overgrep. Det handler derimot om at man ikke kan bevise det. Skulle det komme fram nye opplysninger i etterkant, kan etterforskningen gjenopptas.

Alle undersøkelser av denne typen skal gjennomføres med forsiktighet og nøyaktighet, så det vil i praksis si at etterforskningen kan ta noen måneder. Barnet vil bli beskyttet under hele prosessen, og rettssaken gjennomføres bak lukkede dører.

Den som blir utsatt for kriminalitet, kan via politiet få hjelp og støtte i ulike former. Det kan oppnevnes en bistandsadvokat for fornærmede (altså det rammede barnet), eller familien kan få en støtteperson.

Den viktigste oppgaven for deg eller foreningen/organisasjonen er altså å være der som en støtte, men også å henvise videre til andre instanser. Henvis til personer som kan gi profesjonell støtte i denne situasjonen.

## **Dersom du har meldt fra tidligere, men fortsatt er bekymret**

Dersom situasjonen for det aktuelle barnet fortsatt er bekymringsfull eller har forverret seg, er det viktig at du tar kontakt med barnevernet på nytt.

**Vis vei til støtte og hjelp**

Hvis du havner i en situasjon der det blir snakk om anmeldelse og å støtte et barn og/eller familien til barnet, er det viktig at du tenker over hvem du gjør det for. Det må være for den fornærmedes skyld og ikke for din egen.

Selvsagt er det fint og givende å føle at man er til nytte for noen, men for den fornærmede er det viktig å få kontakt med og hjelp av profesjonelle så raskt som mulig.

Din viktigste oppgave blir altså å være der i øyeblikket, men det er viktig at du så snart som mulig viser vei til hjelp og støtte hos profesjonelle.

**Vedlegg 9: Postløype**

Post 1:

Det kan kanskje være en selvfølge at man skal respektere andre, behandle alle likeverdig og sette tydelige grenser, men å gå fra ord til handling er kanskje ikke alltid like lett. Oppførselen din og hvordan du velger å møte andre, har faktisk større betydning enn du tror. Tenk over spørsmålene på de neste postene og notér dine tanker.

Post 1:

Hvordan vil du beskrive samarbeidsklimaet og det sosiale felleskapet i din speidergruppe?

Post 2:

Er det mulig at du aktivt forskjellsbehandler barn i speidergruppa?

Post 3:

Hender det at du sier fra på en mindre hyggelig måte hvis du er trøtt og sliten en dag?

Post 4:

Hva er trygghet for deg?

Post 5:

Hvordan kan du som leder skape trygge arenaer for barn og unge?

Post 6:

Hvordan kan du som leder handle for å være et godt forbilde i speidergruppa?

**Vedlegg 10: Caser**

**Case 1 om mobbing**

En gang i måneden pleier Maria å organisere innebandy for speiderne hun er leder for. Gruppa består av både gutter og jenter. Ungdommene liker aktiviteten godt.

Maria synes det er bra at de får utfolde seg fysisk. Samholdet i gruppa ble bedre, samtidig som de tøffe jentene i gruppa kan få ut følelser og aggressivitet i spillet.

Christina roper til Per da han ved et uhell tråkker henne på foten:

– Din jævla homo! Hva driver du med?

Det blir helt stille i gymsalen. Pinlig stillhet. Alle stirrer på Christina, som blir knall rød i ansiktet. Ingen sier noe. Og så fortsetter bare spillet som om ingenting har skjedd.

Maria følte seg brydd. «Homo» er dessverre et vanlig skjellsord blant ungdom, men Maria visste at Per faktisk var homofil. Det hadde han fortalt Maria for noen måneder siden. Spørsmålet var om Christina også visste det? Og hva med de andre?

Hva var egentlig verst? Å kalle noen man vet er homofil, for homo eller bare det å kalle noen for det?

Maria visste ikke hvordan hun skulle håndtere denne situasjonen.

*Hva synes du Maria burde gjøre?*

|  |  |
| --- | --- |
| Svar | Tilbakemelding på svaret |
| Maria bør la det hele passere under kampen, men snakke med Christina etter kampen og forklare henne at det ikke er akseptabelt å skrike upassende ord til medspillere eller motstandere. | Det er bedre om Maria umiddelbart markerer og sier fra når Christina roper til Per, delvis for at hele laget skal høre at denne typen oppførsel ikke er akseptert, og delvis for at Christina skal kunne be Per om unnskyldning. |
| Det er helt vanlig at ungdommer uttrykker seg på den måten, så derfor er det ingen grunn til å si noe om det. | Feil. Maria bør umiddelbart markere og si fra om at det ikke er greit å skrike upassende ord til noen. Maria bør samtale med både Christina og Per så raskt etter kampen som mulig. Kanskje bør man også diskutere i laget om hvilke regler som skal gjelde. |
| Med en gang situasjonen oppstår, bør Maria høyt og tydelig markere at det ikke er greit å bruke upassende ord. Maria bør også prate med Christina etter kampen. | Ja visst! Det er bra at Maria umiddelbart markerer for hele laget at Christinas oppførsel ikke er akseptabel. Maria bør også snakke med Christina og Per hver for seg så raskt etter kampen som mulig. |
| Maria bør la det passere under kampen, men prate med Per etterpå og si at det ikke er hun som har fortalt det til de andre. | Det er viktig å ikke bare la det passere. Hele laget, inkludert Christina og Per, bør få høre at det Christina gjør, ikke er greit. Derfor bør Maria si fra umiddelbart under kampen. Maria bør også snakke med Christina og Per hver for seg så raskt etter kampen som mulig. |

**Ytterligere reaksjoner**

Maria bør prate med Christina og fortelle at det er greit å bli sint, men at det ikke er greit å skrike upassende ord og være ekle mot hverandre i gruppa.

Hvis andre i gruppa også har samme type oppførsel som Christina, bør Maria snakke med dem også. Marker at dette ikke er greit. Ungdommene trenger ikke å forsvare seg eller forklare. Det viktige er at de forstår at det ikke må skje igjen.

*Synes du Maria skal snakke med Per også?*

|  |  |
| --- | --- |
| Svar | Tilbakemelding på svaret |
| Ja | Ja visst. Maria bør også prate med Per. Han trenger å få vite at en alvorsprat med Christina. Uansett om en person er homofil eller ikke, er det viktig for ham/henne å få høre at du ikke aksepterer ekle eller upassende kommentarer i gruppa.  |
| Nei | Hvorfor ikke? Det er viktig at Per får vite at Maria tar hendelsen på alvor, og at hun derfor har snakket med Christina om dette. Uansett om en person er homofil eller ikke, er det viktig for ham/henne å få høre at du ikke aksepterer ekle eller upassende kommentarer i gruppa. I de fleste idrettsklubber ville denne typen uttalelse gitt rødt kort. |

**Case 2 om mobbing**

Bjørn har vært speider siden han var på Ingrids alder. Han synes det er gøy å være leder og studerer til å bli lærer.

Ingrid har vært speider i et år. Bjørn synes Ingrid er en søt jente som ligner på lillesøsteren hans.

De setter seg på en benk ved speiderhuset, og etter en stund foreller Ingrid at noen i et friminutt på skolen hadde ropt «mora di er ei hore!».

Bjørn forklarer så godt han kan at det var dumt sagt. De kunne like gjerne sagt at moren hennes var en tyv eller en sjiraff. Da ler Ingrid.

Men så begynner hun plutselig å gråte.

Det er ikke bare på skolen Ingrid får høre stygge ting. Hun har dessuten blitt dyttet ved flere anledninger. Det har også skjedd på speidermøtene.

Ingrid spurte: – Hvorfor får jeg ikke være med? Hva har jeg gjort?

Bjørn følte seg hjelpeløs. Han hadde ikke merket noe …

Mobbing i en gruppe kan være vanskelig å oppdage, og Bjørn hadde ikke merket noe til dette. Men nå fortalte Ingrid hvordan hun opplevde det, og derfor må Bjørn naturligvis handle. Ingrid opplever å bli utestengt både i skolen og på speideren.

*Er det Bjørns ansvar å handle både på speideren og overfor skolen?*

Velg ett av alternativene under.

|  |  |
| --- | --- |
| Svar | Tilbakemelding |
| Ja | Ja, Bjørn bør gjøre noe for å bedre situasjonen for Ingrid, både på skolen og i speideren. Han bør først avtale med Ingrid hva han kan fortelle til foreldrene hennes, og hva han kan informere de andre speiderlederne om. Han bør også oppfordre foreldrene til å ta kontakt med skolen om hvordan Ingrid har det der, og be om at skolen tar tak i problemet. Hvis foreldrene ikke reagerer, må han vurdere hva han skal gjøre videre. |
| Nei | Jo, når Ingrid har betrodd seg til Bjørn, er det viktig at han som voksen gjør noe for å forbedre situasjonen for henne, både i speideren og på skolen. Han bør først avtale med Ingrid hva han kan fortelle til foreldrene hennes, og hva han kan informere de andre speiderlederne om. Han bør også oppfordre foreldrene til å ta kontakt med skolen om hvordan Ingrid har det der, og be om at skolen tar tak i problemet. Hvis foreldrene ikke reagerer, må han vurdere hva han skal gjøre videre. |

**Hva bør Bjørn gjøre?**

Det er viktig at han snakker med Ingrids foreldre og kanskje også med skolen eller Ingrids kontaktlærer, slik at de vet hvordan hun har det, og kan ta tak i det.

I speidergruppa kan Bjørn jobbe aktivt med å forbygge utestengingen. Dette kan gjøres på flere ulike måter. Han kan jobbe generelt for å bedre miljøet i speidergruppa og relasjonene mellom speiderne, for eksempel gjennom aktiviteter og lek. Han kan snakke med de som fryser ut Ingrid og fortelle hvordan hun opplever det, be dem om forslag til hvordan de sammen kan forandre det, og vise til at slik vil vi ikke ha det i speideren.

**Case 1 om grenseoverskridende adferd**

## Sandvolleyball

Du verden, så fnisete jentene er, tenkte Anja da hun så Miriam og Vibeke slenge seg i sanden for å redde en ball. Men hun hadde vel vært på samme måte da hun var på deres alder – så lenge siden var det jo tross alt ikke. Likevel ville hun aldri ha spilt volleyball i en så liten bikini som Vibeke hadde på seg.

Det var tradisjon at foreningen avsluttet terminen ved sjøen med grilling, frisbeekasting, bading og sandvolleyball. Denne lørdagen var det utrolig fint vær og ganske varmt i vannet. Mange sprang rundt i badetøy, og stemningen var god.

Anja tenkte å ta seg en dukkert før hun skulle hjelpe til med grillingen, men stoppet opp ved sandvolleyballbanen på vei ned til vannet.

Ta den da, Miriam!

Det var lederen Ole som ropte. Ole så på kampen og bidro til den litt opphaussede stemningen med ropingen sin.

Anja syntes han tok vel mange bilder med kameraet sitt.

Anja begynte å tenke. Hvorfor tok Ole så mange nærbilder av jentene i bikini? Hva skulle han bruke bildene til?

Og så er det jo det med digitale bilder på nettet – det er jo ganske enkelt å legge dem ut og spre dem videre?

*Hvordan opplever du denne situasjonen? Anja overreagerer kanskje bare på situasjonen med Oles fotografering, eller?*

*Bør hun involvere seg?*

|  |  |
| --- | --- |
| Ja | **Tilbakemelding:** Det er bra at Anja reagerer og reflekterer over situasjonen. Det er viktig at man som leder forstår sitt eget ansvar og går foran med et godt eksempel. Det er også viktig at det er et åpent klima i ledergruppa, og at man diskuterer regelmessig hva som er greit og ikke greit. På neste side kan du lese mer om hva Anja bør gjøre. |
| Nei | **Tilbakemelding:** Det er ikke feil av Anja å reagere på det hun ser. Som leder har hun et stort ansvar. Kanskje har Ole ikke reflektert over hvordan fotograferingen hans kan oppfattes, men det er viktig at han som leder forstår sitt eget ansvar og går foran med et godt eksempel. Det er også viktig at det er et åpent klima i ledergruppa, og at man diskuterer regelmessig hva som er greit og ikke greit. Les om hva Anja bør gjøre på neste side. |

**Hva bør Anja gjøre?**

Anja bør snakke med en leder hun stoler på, eller med foreningens leder, men unngå ryktespredning. Hun kan søke støtte for sin oppfatning om Oles oppførsel og diskutere hvilken måte dette skal tas opp med Ole på, og hvem som skal gjøre det.

Den som prater med Ole, skal ta det opp på en saklig måte og be ham om å slutte å ta bilder. Det bør ikke legg noen skyld eller fordømmelse i det som sies – i stedet bør man informere om at jentene kan oppfatte fotograferingen som krenkende.